Το Κάλεσμα 4: Τελευταία Τελετουργία

***Το Κάλεσμα 4: Τελευταία Τελετουργία*** (πρωτότυπος τίτλος: ***The Conjuring: Last Rites***) είναι Αμερικανική υπερφυσική ταινία τρόμου του 2025 σε σκηνοθεσία Μίχαελ Τσάβες, με σενάριο των Ίαν Γκόλντμεργκ, Ρίτσαρντ Ναΐνγκ και Ντέιβιντ Λέσλι Τζόνσον-Μαγκόλντρικ από μια ιστορία των Τζόνσον-Μαγκόλντρικ και Τζέιμς Γουάν. Η ταινία αποτελεί το ένατο μέρος στο Σύμπαν του Καλέσματος και βασίζεται στις πραγματικές έρευνες για την υπόθεση στοιχειώματος των Σμερλ. Πρωταγωνιστούν η Βέρα Φαρμίγκα και ο Πάτρικ Γουίλσον, που επαναλαμβάνουν τους ρόλους τους ως ερευνητές παραφυσικών και συγγραφέων Εντ και Λορέιν Γουόρεν, μαζί τους Μία Τόμλισον και Μπεν Χάρντι. 

Το *Το Κάλεσμα 4: Τελευταία Τελετουργία* κυκλοφόρησε στις Ηνωμένες Πολιτείες στις 5 Σεπτεμβρίου από την Warner Bros. Pictures και την New Line Cinema. Η ταινία έλαβε ανάμεικτα σχόλια από τους κριτικούς και έχει συγκεντρώσει $332.9 εκατομμύρια παγκοσμίως.

## Πλοκή
Το 1964, οι Εντ και Λορέιν Γουόρεν που περιμένουν παιδί, ερευνούν μια υπόθεση που σχετίζεται με έναν στοιχειωμένο καθρέφτη αντίκα σε ένα παλαιοπωλείο. Η Λορέιν καταρρέει, όταν βλέπει ένα όραμα μίας οντότητας και του αγέννητου παιδιού της, και της σπάνε τα νερά. Ο Εντ πηγαίνει γρήγορα την Λορέιν στο νοσοκομείο, αλλά το μωρό γεννιέται νεκρό. Ωστόσο, οι προσευχές της Λορέιν επαναφέρουν το μωρό στη ζωή, το οποίο ονομάζει Τζούντι.

Είκοσι δύο χρόνια αργότερα, η οικογένεια Σμερλ μετακομίζει στην Πενσυλβάνια. Ο Τζακ και η Τζάνετ Σμερλ μοιράζονται το σπίτι με τους γονείς του Τζακ, την Μαίρη και τον Τζον, και με τις τέσσερις κόρες τους: την Ντον, την Χέδερ και τις δίδυμες Καρίν και Σάνον. Για την τελετή χρίσματος της Χέδερ, ο Τζον της κάνει δώρο τον καθρέφτη αντίκα. Κατά την διάρκεια του δείπνου, ένα φωτιστικό οροφής στην κουζίνα ξαφνικά πέφτει, και αστοχεί ξυστά την Χέδερ.

Λόγω της επιδεινούμενης καρδιακής κατάστασης του Εντ, οι Γούρεν αποσύρονται από τις έρευνες αλλά συνεχίζουν να δίνουν διαλέξεις, οι οποίες πλέον έχουν πολύ μικρή προσέλευση. Όσο βρίσκονται σε δείπνο, η Τζούντι, που έχει αρχίσει να γίνεται ραγδαία ευαίσθητη σε ψυχικά οράματα, έχει ένα επεισόδιο και αρχίζει να πανικοβάλλεται. Χρησιμοποιώντας ένα παιδικό τραγούδι που δημιουργήθηκε όταν η Τζούντι ήταν μικρό κοριτσάκι, η Λορέιν την βοηθάει να ηρεμήσει και της υπενθυμίζει πάντα να απομονώνεται από το υπερφυσικό. Η Ντον και η Χέδερ επιχειρούν να πετάξουν τον καθρέφτη, αλλά η οικογένεια συνεχίζει να τρομοκρατείται από τρεις οντότητες: μία ηλικιωμένη γυναίκα, μία νεότερη γυναίκα και έναν άντρα που κουβαλάει ένα τσεκούρι. Εξουθενωμένοι, η οικογένεια μοιράζεται την ιστορία τους με τον τύπο, ελπίζοντας να βρούνε βοήθεια, πράγμα που τραβάει το ενδιαφέρον του Πατέρα Γκόρντον.

Το αγόρι της Τζούντι, ο Τόνι, κάνει πρόταση γάμου στην Τζούντι κατά την διάρκεια του πάρτυ γενεθλίων του Εντ, την οποία αυτή αποδέχεται. Ανίκανος να εξασφαλίσει την βοήθεια των Γουόρεν, ο Πατέρας Γκόρντον πηγαίνει στη Επισκοπή του Σράντον για να βοηθήσει τους Σμερλ. Ο δαίμονας επιτίθεται στον Γκόρντον στην Επισκοπή και τον παρακινεί να αυτοκτονήσει. Στην κηδεία του Πατέρα Γκόρντον, η Τζούντι μαθαίνει από ένα όραμα ότι πέθανε ένω ερευνούσε την υπόθεση στοιχειώματος των Σμερλ. Φεύγει κρυφά για την Πενσυλβάνια για να ερευνήσει και η Λορέιν έχει ένα όραμα που την προειδοποιεί σχετικά με την Τζούντι.

Ο Εντ, η Λορέιν και ο Τόνι κατευθύνονται στους Σμερλ και η Τζούντι πείθει τους διστακτικούς γονείς της να βοηθήσουν. Η Λορέιν ανακαλύπτει ότι τα τρία πνεύματα ανήκουν σε έναν σύζυγο που σκότωσε την γυναίκα του και την μητέρα της, αλλά χρησιμοποιούνται ως προσωπείο από έναν δαίμονα. Τα οράματα της Τζούντι την οδηγούν στην σοφίτα, όπου δέχεται επίθεση, που έχει ως αποτέλεσμα να πέσει από τις σκάλες. Ο Εντ και η Λορέιν ανακαλύπτουν τον καθρέφτη και συνειδητοποιούν ότι είναι ο δαίμονας από την πρώτη τους έρευνα. Βέβαιοι ότι ο δαίμονας κυνηγάει την Τζούντι, αποφασίζουν να μεταφέρουν τον καθρέφτη στο σπίτι τους, όπου μπορεί να περιοριστεί. Ο Τζούντι αρχίζει να αρρωσταίνει όσο οι Γουόρεν δεν μπορούν να μετακινήσουν τον καθρέφτη από το σπίτι.

Ο δαίμονας κυριεύει την Τζούντι και προκαλεί καρδιακό επεισόδιο στον Εντ, ενώ η Λορέιν δέχεται επίθεση στο υπόγειο. Ο Τόνι σώζει την Λορέιν και ο Εντ συνέρχεται. Η κυριευμένη Τζούντι, πηγαίνει στην σοφίτα και προσπαθεί να κρεμαστεί αλλά ο Εντ κόβει το σχοινί. Η Λορέιν χρησιμοποιεί ξανά προσευχές για να επαναφέρει την Τζούντι και ο δαίμονας τους επιτίθεται. Ο Εντ δεν μπορεί να ξορκίσει τον καθρέφτη και ο Λορείν αποφασίζει να πει στην Τζούντι να αποδεχτεί τις μεταφυσικές της ικανότητες. Με την βοήθεια της Τζούντι, οι Γουόρεν καταστρέφουν τον καθρέφτη. Οι Σμερλ ζουν στο σπίτι για ακόμα τρία χρόνια και τα απομεινάρια του καθρέφτη κρατούνται στο μυστικιστικό μουσείο των Γουόρεν.

Κάποια στιγμή αργότερα, ο Εντ συνοδεύει την Τζούντι νύφη στον γάμο της με τον Τόνι. Την παραμονή του γάμου, ο Εντ και η Λορέιν αγκαλιάζονται και η Λορέιν μοιράζεται ένα όραμα που έχει σχετικά με το μέλλον τους, ενθουσιασμένη που θα ζήσουν την ήρεμη ζωή που πάντα ήθελαν.

## Καστ

* Βέρα Φαρμίγκα ως Λορέιν Γουόρεν, διορατική και μέντιουμ έκστασης
** Μάντισον Λόλορ ως νεαρή Λορέιν Γουόρεν
* Πάτρικ Γουίλσον ως Εντ Γουόρεν, επαγγελματίας δαιμονολόγος, συγγραφέας και λέκτορας
** Όριον Σμιθ ως νεαρός Εντ Γουόρεν
* Μία Τόμλισον ως Τζούντι Γουόρεν, κόρη του Εντ και της Λορέιν
* Μπεν Χάρντι ως Τόνι Σπέρα, αγόρι της Τζόυντι και αργότερα σύζυγος
* Στιβ Κούλτερ ως Πατέρας Γκόρντον
* Ρεμπέκα Κάλντερ ως Τζάνετ Σμερλ
* Έλιοτ Κόουαν ως Τζακ Σμερλ
* Κίλα Λορντ Κάσσιντι ως Χέδερ Σμερλ
* Μπο Γκάντστον ως Ντον Σμερλ
* Μόλι Κάρτράιτ ως Σάνον Σμερλ
* Τίλι Γουόκερ ως Καρίν Σμερλ
* Πίτερ Γουάιτ ως Παππούς Σμερλ
* Κέιτ Φάχι ως Γιαγιά Σμερλ
* Τζον Μπράδερτον ως Μπραντ Χάμιλτον
* Σάνον Κουκ ως Ντρου Τόμας
* Πόλα Λίντμπλομ ως Βικτώρια Γκράιντζερ

Παράλληλα, οι αληθινοί Τόνι Σπέρα και Τζούντι Γουόρεν κάνουν μία σύντομη εμφάνιση στην σκηνή του πάρτυ γενεθλίων του Εντ. Επίσης, η Λίλι Τέιλορ και η Μακένζι Φόι επιστρέφουν στους ρόλους τους ως Κάρολιν Πέρρον και Σίντι Πέρρον από την πρώτη ταινία, η Φράνσις Ο' Κόνορ και η Μάντισον Γουλφ επιστρέφουν στους ρόλους τους ως Πέγκι Χόντσον και Τζάνετ Χόντσον από την δεύτερη και ο Τζούλιαν Χίλιαρντ επιστρέφει στον ρόλο του ως Ντέιβιντ Γκλάτζελ από την τρίτη. ο Τζέιμς Γουάν, δημιουργός του σύμπαντος του *Καλέσματος*, κάνει μία σύντομη εμφάνιση που δεν αναφέρεται στους τίτλους, στο τέλος της ταινίας.

## Παραγωγή
### Ανάπτυξη
Πριν την κυκλοφορία του *[[Το Κάλεσμα 3: Ο Διάβολος με Έβαλε να το Κάνω]]* τον Ιούνιο του 2021, ο σκηνοθέτης Μίχαελ Τσέιβς σχολίασε σε μία συνέντευξη στο περιοδικό *Empire* για την πιθανότητα μελλοντικών ταινιών στην σειρά *Το Κάλεσμα*: "Αυτό που ελπίζουμε να κάνει το ["Ο Διάβολος με Έβαλε να το Κάνω"] είναι να ανοίξει ένα νέα κεφάλαιο για τους Γουόρεν. Αυτό έχει ένα πολύ μοναδικό τέλος για της ταινίες "Το Κάλεσμα". Θα με ενθουσίαζε να δω που θα μπορούσε να πάει από εδώ και πέρα." Οι ηθοποιοί Πάτρικ Γουίλσον και Βέρα Φαρμίγκα εξέφρασαν επίσης τον ενδιαφέρον τους να επιστρέψουν. "Θεέ μου, θα ήθελα πολύ [να συνεχίσω]", δήλωσε η Φαρμίγκα. "Είναι ενδιαφέρον, οφείλουμε να αυξάνουμε τον φόβο κάθε φορά. Η δαιμονολογία είναι ήδη τόσο διαπεραστική και οπερετική." Τον Οκτώβριο του 2022, το *[[The Hollywood Reporter]]* αποκάλυψε ότι μία τέταρτη ταινία *Καλέσματος* ήταν σε ανάπτυξη με τον Ντέιβιντ Λέσλι Τζόνσον-Μακγκόλντρικ να γράφει το σενάριο και τον Τζέιμς Γουάν και τον Πίτερ Σάφραν να επιστρέφουν ως παραγωγοί.

Πριν την κυκλοφορία του *[[Η Καλόγρια II]]* τον Σεπτέμβριο του 2023, ο Τσέιβς δήλωσε ότι η δουλειά στο σενάριο ήταν πιθανό να συνεχιστεί, δηλώνοντας ότι η ταινία προοριζόταν ως το "φινάλε" των ιστοριών της σειράς ταινιών που έχουν κυκλοφορήσει. Μέχρι τον Φεβρουάριο του 2024, ο Τσέιβς προσλήφθηκε ξανά ως σκηνοθέτης. Τον Σεπτέμβριο της ίδιας χρονιάς, ανακοινώθηκε ότι ο Ίαν Γκόλντμπεργκ και ο Ρίτσαρντ Ναΐνγκ ολοκλήρωναν τις επανεγγραφές του προσχεδίου του Τζόνσον- Μακγκόλντρικ. Ο Μπεν Χάρντι και η Μία Τόμλισον προστέθηκαν στο καστ σε δευτερεύοντες ρόλους.

### Γυρίσματα
Τα γυρίσματα ήταν προγραμματισμένο να λάβουν χώρα στο Λονδίνο ανάμεσα στις 10 Σεπτεμβρίου και 10 Οκτωβρίου 2024, και ξεκίνησαν στις 17 Σεπτεμβρίου. Τα γυρίσματα ολοκληρώθηκαν στις 22 Νοεμβρίου. Η Στέρλινγκ Τζέρινς δεν αναμένοντα να επιστρέψει. Αντικαταστάθηκε από την Μία Τόμλισον, καθώς η Τζέρινς έμοιαζε πολύ μικρή για να παίξει την ενήλικη Τζούντι Γουόρεν στην χρονική περίοδο της ταινίας.

## Μουσική
Η μουσική της ταινίας συντέθηκε από τον Μπέντζαμιν Γουόλφις, ο οποίος προηγουμένως είχει συνθέσει την μουσική στην spin-off ταινία του *Καλέσματος*, ** (2017), αντικαθιστώντας τον Τζόσεφ Μπισάρα, ο οποίος σύνθεσε την μουσική στις τρεις πρώτες ταινίες, αλλά και στην ταινία spin-off *[[Annabelle Comes Home]]* (2019).

## Κυκλοφορία
Το *Το Κάλεσμα 4: Τελευταία Τελετουργία* κυκλοφόρησε στις Ηνωμένες Πολιτείες στις 5 Σεπτεμβρίου 2025. Νωρίτερα έγιναν κάποιες προβολές σε άλλες περιοχές, όπως στις Φιλιππίνες, στο Μεξικό και στην Ινδονησία στις 3 Σεπτεμβρίου 2025.

## Υποδοχή

### Box office
Μέχρι τις 12 Σεπτεμβρίου 2025, *Το Κάλεσμα 4: Τελευταία Τελετουργία* έχει συγκεντρώσει $113.4 εκατομμύρια στις Ηνωμένες Πολιτείες και στον Καναδά και $165.8 εκατομμύρια σε άλλες περιοχές, συγκεντρώνοντας παγκοσμίως συνολικά $332.9 εκατομμύρια. 

Στις Ηνωμένες Πολιτείες και τον Καναδά, το *Τελευταία Τελετουργία* κυκλοφόρησε μαζί με το *Hamilton* και αρχικά αναμενόταν να συγκεντρώσει περίπου $50 εκατομμύρια από 3,726 κινηματογράφους στο πρώτο σαββατοκύριακο κυκλοφορίας του. Αφού συγκέντρωσε $34.6 εκατομμύρια στην πρώτη του μέρα, συμπεριλαμβανομένων και $8.5 εκατομμύρια από τις προβολές της Πέμπτης (και τα δύο αποτελούν ρεκόρ για την σειρά ταινιών), οι προβλέψεις για τα κέρδη του σαββατοκύριακου ανέβηκαν σε $75 εκατομμύρια. Τελικά, κέρδισε $84 εκατομμύρια, το καλύτερο άνοιγμα της σειράς ταινιών και το τρίτο καλύτερο όλων των εποχών για ταινία τρόμου. Ήταν, επίσης, η έβδομη συνεχόμενη ταινία της Warner Bros. που έκανε άνοιγμα με πάνω άπο $40 εκατομμύρια, πράγμα που επιτυγχάνεται για πρώτη φορά από οποιοδήποτε στούντιο.

Στις Φιλιππίνες, μία αγορά όπου οι ταινίες τρόμου ως είδος είναι πολύ δημοφιλείς, το *Τελευταία Τελετουργία* έσπασε τα ρεκόρ για το εμπορικότερο άνοιγμα ταινίας τρόμου όλων των εποχών αλλά και την δεύτερη εμπορικότερη για ταινία που κυκλοφόρησε το 2025, το εμπορικότερο άνοιγμα ταινίας τρόμου σε σαββατοκύριακο,  --> το εμπορικότερο άνοιγμα σαββατοκύριακου για ταινία με σήμανση R-16, και το εμπορικότερο άνοιγμα σαββατοκύριακου για το 2025. Κατά την διάρκεια του πρώτου σαββατοκύριακου κυκλοφορίας του, το *Τελευταία Τελετουργία* συγκέντρωσε το 91% του συνολικού box office των Φιλιππίνων. Στην Ινδία, ξεπέρασε το *Final Destination Bloodlines* ως η εμπορικότερη Αμερικανική ταινία τρόμου. Στην Ινδονησία, η ταινία συγκέντρωσε $5,344,824 στο πρώτο σαββατοκύριακο κυκλοφορίας της, με αποτέλεσμα να είναι το πιο εμπορικό άνοιγμα σαββατοκύριακου για διεθνή ταινία τρόμου στην χώρα για το 2025.

### Κριτικές
Στην σελίδα συλλογής κριτικών Rotten Tomatoes, το 56% από 167 κριτικούς είναι θετικοί. Η επικρατούσα άποψη της ιστοσελίδας αναφέρει, "Στην υποτιθέμενη τελευταία εμφάνιση των Βέρα Φαρμίγκα και Πάτρικ Γουίλσον ως οι Γουόρεν, το *Τελευταία Τελετουργία* απογοητεύει ως ένα κεφάλαιο που κορυφώνει την ιστορία για *Το Κάλεσμα*, αλλά υποστηρίζει επάξια τις προδιαγραφές τρόμου της σειράς ταινιών. Η σελίδα συλλογής κριτικών Metacritic, απένειμε ένα σκορ 54% βασισμένο σε 27 κριτικές, με την ένδειξη «γενικά ανάμεικτες ή μέτριες κριτικές». Δημοσκοπήσεις που έγιναν στο κοινό από το CinemaScore βαθμολόγησε την ταινία με "B" σε μία κλίμακα από  A+ μέχρι F, ενώ το 58% από αυτούς που ερωτήθηκαν από το PostTrak είπαν ότι σίγουρα θα συνιστούσαν την ταινία.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές θρίλερ ταινίες τρόμου
Κατηγορία:Ταινίες σίκουελ
Κατηγορία:Υπερφυσικές ταινίες τρόμου
Κατηγορία:Ταινίες παραγωγής New Line Cinema
Κατηγορία:Αμερικανικές ταινίες τρόμου
Κατηγορία:Αμερικανικές θρίλερ ταινίες
Κατηγορία:Υπερφυσικές θρίλερ ταινίες
Κατηγορία:Το Σύμπαν Του Καλέσματος
Κατηγορία:Ταινίες γυρισμένες στην Ατλάντα
Κατηγορία:Ταινίες γυρισμένες στο Λονδίνο
Κατηγορία:Ταινίες που επηρεάστηκαν από την απεργία SAG-AFTRA του 2023
Κατηγορία:Ταινίες σε παραγωγή Τζέιμς Γουάν
Κατηγορία:Ταινίες σε σκηνοθεσία Μίχαελ Τσάβες
Κατηγορία:Ταινίες σε παραγωγή Πίτερ Σαφράν
Κατηγορία:Ταινίες 4DX
Κατηγορία:Ταινίες ScreenX
Κατηγορία:Ταινίες IMAX